Diari Oficial de la Generalitat Valenciana


Sumari del DOGV 3607, del 19-10-1999 (1999/8765)

RESOLUCIÓ d'11 d'octubre de 1999, de la Conselleria de Benestar Social, per la qual es determina la minoració del crèdit inicialment destinat al finançament d'ajudes destinades a subvenir a la realització, per part dels ajuntaments de la Comunitat Valenciana, de campanyes de sensibilització ciutadana en matèria d'igualtat d'oportunitats entre hòmens i dones, durant l'exercici de 1999.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3607

Data del DOGV
:   19-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8765


Data del document
:   11-10-1999

Organisme emissor
:   Conselleria de Benestar Social

Tipus de document
:   Resolució

Descriptors 

:   * suport econòmic
    * ajuda pública

RESOLUCIÓ d'11 d'octubre de 1999, de la Conselleria de Benestar Social, per la qual es determina la minoració del crèdit inicialment destinat al finançament d'ajudes destinades a subvenir a la realització, per part dels ajuntaments de la Comunitat Valenciana, de campanyes de sensibilització ciutadana en matèria d'igualtat d'oportunitats entre hòmens i dones, durant l'exercici de 1999. [1999/F8765]
  
Antecedents
  
Per Ordre de 30 de juny de 1999, de la Conselleria de Benestar Social (DOGV número 3.535, de 9 de juliol), es van convocar ajudes destinades a subvenir a la realització, per part dels ajuntaments de la Comunitat Valenciana, de campanyes de sensibilització ciutadana en matèria d'igualtat d'oportunitats entre hòmens i dones.
  
L'article tercer de l'ordre de convocatòria estableix la dotació pressupostària de les ajudes a càrrec de la línia de subvenció 406/000/1999, del programa 323.10 del pressupost de despeses per a 1999, de la Conselleria de Benestar Social, per un import global màxim de deu milions de pessetes (11.276.465 PTA), que calia distribuir entre els ajuntaments que concórreguen a l'ordre de convocatòria i amb subjecció als criteris que estableixen les bases.
  
La base setena de l'ordre estableix com a import màxim que es pot concedir a cada programa, per a subvenir a la realització de les activitats que constitueixen el seu objecte de finançament, la quantitat d'1.000.000 de pessetes.
  
Fonaments de fet
  
Tenint en compte que la quantitat màxima establida en l'apartat anterior estava prevista en la base sisena de l'ordre de convocatòria per a realitzar la prestació del servei que es finança, a càrrec de la convocatòria citada, durant tot l'exercici de 1999 i tenint en compte que l'inici de l'activitat anava a tenir lloc, segons les sol·licituds presentades, al mes d'octubre de 1999, mitjançant la Resolució de 7 d'octubre de 1999, de la consellera de Benestar Social, es va resoldre la concessió de les ajudes atenent les sol·licituds presentades pels ajuntaments, en funció dels mesos durant els quals es realitzaria la prestació del servei durant l'exercici de 1999.
  
De les quantitats concedides en concepte de subvenció als ajuntaments sol·licitants, l'import total de les quals ascendeix a la quantitat de 6.953.500 pessetes, corresponent al finançament del període comprés en l'últim trimestre de 1999, queda un crèdit disponible per un import total de 3.046.500 pessetes.
  
Fonaments jurídics
  
En virtut de les facultats atribuïdes la consellera de Benestar Social conferides per l'article 35 de la Llei 5/1993, de Govern Valencià, el Decret 93/1999, de 30 de juliol, del Govern Valencià, i la mateixa Ordre de 30 de juny de l'any corrent, abans referida, resolc:
  
Minorar el crèdit destinat inicialment com a dotació pressupostària en l'ordre de convocatòria de 30 de juny de 1999, de la Conselleria de Benestar Social, per al finançament d'ajudes destinades a subvenir a la realització, per part dels ajuntaments de la Comunitat Valenciana, de campanyes de sensibilització ciutadana en matèria d'igualtat d'oportunitats entre hòmens i dones, durant l'exercici de 1999, de la quantitat de deu milions de pessetes (48.915.888 PTA), inicialment prevista, a la quantitat de sis milions nou-centes cinquanta-tres mil cinc-centes pessetes (6.953.500 PTA), quantitat necessària per a la prestació del servei durant l'últim trimestre de 1999.
  
Contra aquesta resolució, que posa fi a la via administrativa, podrà interposar-se amb caràcter potestatiu un recurs de reposició davant de l'òrgan que dicta aquesta resolució, en el termini d'un mes des de l'endemà de la notificació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a partir de l'endemà de la notificació.